പാര്‍ക്ക് സിറ്റി, കാന്‍സസ്
ഓക്കെ.
പരിഭാഷ: ഷിഹാബ് എ ഹസ്സന്‍ FB: shihab.jub / ടെലഗ്രാം: @shihabmsone
ഹലോ?
എംസോണ്‍ റിലീസ് -1342 http://www.malayalamsubtitles.org/ www.facebook.com/msonepage
- ഇവിടേക്കെത്തിച്ചേര്‍ന്നതിന് നന്ദി, ഡോക്ടര്‍. കാര്‍. - അതിനെന്താ.
യൂണിവേര്‍സിറ്റിയില്‍ ജോലി ചെയ്യുന്നു എന്നതല്ലാതെ നിങ്ങളുടെ ബോസ്റ്റണ്‍ ജീവിതത്തെക്കുറിച്ച്,
എനിക്കധികമൊന്നും അറിയില്ല. നിങ്ങള്‍ വിവാഹിതയാണോ?
- അല്ല. - കുട്ടികളോ മറ്റോ...?
അതുമില്ല.
ഞാന്‍ നിങ്ങളുടെ വര്‍ക്കുകളൊക്കെ കണ്ടിരുന്നു, അതെന്നെ വളരെയധികം ആകൃഷ്ടനാക്കി.
നന്ദി. ഞാനതിന് കടപ്പെട്ടിരിക്കുന്നു.
ഞാന്‍ മാത്രമല്ല, നിങ്ങളുടെ പ്രൊജക്റ്റില്‍ താല്പര്യമുള്ളവര്‍ ഇവിടെ ഒത്തിരി പേരുണ്ട്.
ഏജന്‍റ് ടെഞ്ചിനും ഫോര്‍ഡിനും ഇത് തനിച്ച് മുന്നോട്ട് കൊണ്ടുപോകാന്‍ കഴിയില്ല,
അത് കൊണ്ട് ഈ പ്രൊജക്റ്റിന് നേതൃത്വം നല്‍കിക്കൊണ്ട് നിങ്ങളിവിടെ ക്വാന്‍റിക്കോയില്‍,
സ്ഥിരമായി ഉണ്ടായിരുന്നെങ്കില്‍ നന്നായിരുന്നു.
- ഇല്ല, എനിക്ക് കഴിയില്ല. - ഇപ്പോള്‍ മറുപടി പറയണ്ട.
ഇതൊരു വലിയ അംഗീകാരം തന്നെയാണ്, പക്ഷേ ബോസ്റ്റണില്‍ എനിക്കൊരു ജോലിയുണ്ട്.
ഡോക്ടര്‍. കാര്‍, നിങ്ങളുടെ അറിവും പ്രൊഫഷണലിസവും
പെരുമാറ്റരീതികളെക്കുറിച്ചുള്ള പഠനത്തെ ഞങ്ങള്‍ക്ക് മനസ്സിലാക്കിത്തരാന്‍,
സഹായകരമായ രീതിയില്‍ ഇതിനോടകം വലിയൊരു സ്വാധീനം ചെലുത്തിക്കഴിഞ്ഞിട്ടുണ്ട്.
അത് പൂര്‍ണ്ണമായും ഉപയോഗപ്പെടുത്താതിരിക്കുന്നത് മോശമായിരിക്കും.
സമയമെടുത്ത് മതി.
സാവധാനം ചിന്തിച്ച് പറഞ്ഞാല്‍ മതി.
ഇതേക്കുറിച്ച് തീരുമാനത്തിലെത്തുന്നത് വരെ ടെഞ്ചിനോടും ഫോര്‍ഡിനോടും ഇക്കാര്യം പറയരുതെന്നാണ് എന്‍റെ അഭിപ്രായം.
- അവര്‍ക്കറിയില്ലേ? - ഇല്ല.
എനിക്ക് രണ്ടു ചോദ്യങ്ങളാണുള്ളത് ബെഞ്ചമിന്‍. ആദ്യത്തേത്...
- അത് ഓണല്ലേ? - അതേ.
കഴിഞ്ഞ തവണ കണ്ടപ്പോ എന്ത് കോപ്പിനാ നീ കരഞ്ഞത്?
ഇനി രണ്ടാമത്തേത്, ഇതൊരു വലിയ ചോദ്യമാണ്,
അതുകൊണ്ട് വളരെ ശ്രദ്ധിച്ച് കേള്‍ക്കണം.
നീ ശ്രദ്ധിക്കുന്നുണ്ടോ, ബെഞ്ചി?
എന്തിന്? എന്തിനാ നീ ബെവര്‍ലി ജീനോടത് ചെയ്തത്?
തകര്‍ന്ന താടിയെല്ല്. കുത്തിപ്പൊട്ടിച്ച കണ്ണുകള്‍.
എന്തിന്?
കറിക്കത്തി കൊണ്ട് ദേഹത്ത് 14 കുത്തുകള്‍.
മൂര്‍ച്ചയില്ലാത്ത വസ്തുകൊണ്ട് തലക്കടിയേറ്റുണ്ടായ ആഘാതം.
അവളുടെ സ്തനങ്ങള്‍ മുറിച്ച് മാറ്റിയിരുന്നു.
എനിക്കത് അറിയണം.
എന്തിനാ നിന്‍റെ ഗേള്‍ഫ്രണ്ടിനോടത് ചെയ്തത്, മാന്‍?
ഞാനല്ല അത് ചെയ്തത്.
പിന്നെ ഫ്രാങ്കാണെന്നാണോ നീ പറയുന്നത്.
അവന്‍ ഞങ്ങളെ വിളിച്ചു. അവനാകെ വെപ്രാളപ്പെട്ടിരുന്നു. ഞാന്‍ അങ്ങോട്ട് പോയി.
- എന്നിട്ട്? - ഞാന്‍ ലിവിംഗ് റൂമിലേക്ക് കയറിച്ചെന്നപ്പോള്‍
ബെവര്‍ലി ജീനെ അടിച്ചു ബോധം കെടുത്തി തറയില്‍ കെട്ടിയിട്ടിരിക്കുകയായിരുന്നു.
എന്താ സംഭവിച്ചതെന്ന് അവന്‍ പറഞ്ഞോ?
ബെഞ്ചി ആകെ കുഴഞ്ഞ് മറിഞ്ഞ അവസ്ഥയിലായിരുന്നു.
അവളുടെ പാന്‍റീസ് അഴിക്കാന്‍ ശ്രമിച്ച് അവള്‍ സമ്മതിക്കാതിരുന്നപ്പോ അവനവളെ അടിച്ചു വീഴ്ത്തിയതാവണം.
- അതിനാണോ അവന്‍ നിന്നെ വിളിച്ചു വരുത്തിയത്? - അവന്‍ കുഴപ്പത്തിലാകുമ്പോഴൊക്കെ എന്നെ വിളിക്കും.
- ആ സമയത്ത് അവള്‍ക്ക് ജീവനുണ്ടായിരുന്നോ? - ഉവ്വ്.
- അപ്പോള്‍ എന്തിനാണ് നിങ്ങളവളെ കൊന്നത്? - അതിന് മറുപടി പറയണ്ട.
ഞാനല്ല കൊന്നത്.
എന്തിനൊരു പുരുഷന്‍, അല്ലെങ്കില്‍ ഏതെങ്കിലുമൊരു പുരുഷന്‍ ഒരു സ്ത്രീയുടെ മുലകളോട് അങ്ങനെ ചെയ്യണം?
പിന്നെ ആരാ ഒരു സ്ത്രീയുടെ രഹസ്യഭാഗത്തേക്ക് വേട്ടയാടാനുപയോഗിക്കുന്ന കത്തി കുത്തിയിറക്കുക?
ശരിയാണ്.
"ശരിയാണെന്നോ"? ഈ പറഞ്ഞതില്‍ ഒന്നും ശരിയായതല്ല.
മതി, ഒരുപാടായി. ഇപ്പോ എന്‍റെ കക്ഷിയും ഇവിടെ ഒരു ഇരയാണ്.
ഇരയോ? കൊള്ളാമല്ലോ, താങ്ക്യു, ഞാനെടുത്തിരിക്കുന്നു.
എന്നാല്‍ എളുപ്പമുള്ള ഒരെണ്ണം ചോദിക്കാം. എന്തിനാ നീയവളുടെ മുടി അങ്ങനെ ചെയ്തു വച്ചത്?
- അതിനും മറുപടി പറയണ്ട. - അപ്പോ മുടി മുറിച്ചത് നീയായിരുന്നോ?
ബെവര്‍ലി ജീന് മറ്റു പുരുഷന്മാരേ കാണാന്‍ താല്‍പര്യമുള്ള
ഒരു ഘട്ടത്തിലേക്കെത്തിയതായി ഫ്രാങ്ക് കരുതി.
- അവളീയിടെ ഹെയര്‍ ഡ്രസ് ചെയ്തിരുന്നു, അല്ലേ? - ഒരു കാര്യം കൂടി ചോദിക്കട്ടെ.
ഒരാളുടെ മലദ്വാരത്തില്‍ കത്തി കയറ്റുമ്പോള്‍ നിനക്കെന്ത് സുഖമാണ് കിട്ടുക?
മതി. ഇതൊക്കെ ഊഹാപോഹങ്ങളാണ്.
പെന്‍സില്‍വാനിയയില്‍ ഇപ്പൊഴും വധശിക്ഷ നിലവിലുണ്ടോ?
എന്‍റെ കക്ഷിയെ ഭീഷണിപ്പെടുത്തരുത്.
നീയൊരു ഭീകരനല്ലെന്ന് വിശ്വസിക്കാന്‍ എന്തെങ്കിലും ഒരു കാരണം പറ.
അവള്‍ ഫ്രാങ്കുമായി പരിപാടി നടത്തി.
അവന്‍ പറഞ്ഞതാണോ?
- ഞാന്‍ കണ്ടു. - എന്ത്?
ലിവിംഗ് റൂമിലെ തറയില്‍ അവളുടെ മുകളില്‍ ഫ്രാങ്കിനെ കണ്ടു.
അപ്പോ നീയെന്ത് ചെയ്തു?
- ഒന്നും ചെയ്തില്ല. - നീയൊന്നും ചെയ്തില്ലേ?
- ഇല്ല. - നീയവനെ അടിച്ചില്ലേ?
- ഇല്ല. - നീയവളെ അടിച്ചു.
ബെവര്‍ലി ജീന്‍ എന്തിന് ഫ്രാങ്കുമായി സെക്സ് ചെയ്യാന്‍ ആഗ്രഹിക്കണം?
അവളുടെ മുടി ഇഷ്ടമാണെന്ന് അവനെപ്പോഴും പറയുമായിരുന്നു.
അവളെ കാണുമ്പോഴൊക്കെ.
കാര്യമെന്തെന്ന് വച്ചാല്‍, മുടിയോടുള്ള ഇഷ്ടം കൊണ്ടൊന്നുമല്ല, ചുമ്മാ അവനെന്നെ എരി കേറ്റാന്‍ പറയുന്നതാ.
പൊട്ടിയായ അവളും അത് മനസ്സിലാക്കിയില്ല.
- അപ്പോ നീയാണവളെ കൊന്നത്? - ഞാനല്ല അവളെ കൊന്നത്.
ഞാന്‍ കുത്തുമ്പോള്‍ അവള്‍ മരിച്ചിട്ടുണ്ടായിരുന്നു.
- അവന്‍റെ മുന്നില്‍ വച്ച് നീയവളെ റേപ്പ് ചെയ്തോ? - അവനങ്ങനെ പറഞ്ഞോ?
എന്തിനാ നിന്‍റെ അളിയന്‍റെ പെണ്ണിനെ കളിച്ചത്?
- അതെങ്ങനാ ചെയ്യേണ്ടതെന്ന് കാണിച്ചു കൊടുക്കാനായിരിക്കുമോ? - അവനോട് കലിപ്പുണ്ടാക്കാന്‍ ആയിരിക്കുമോ?
ഫക്ക് യു.
ഇലക്ട്രിക് ചെയറിലിരുത്തി അവര് നിന്‍റെ കൊതം കരിക്കട്ടെ.
എന്‍റെ കക്ഷിയെ ഭീഷണിപ്പെടുത്തരുത്.
ബെഞ്ചമിനാണ് അവളെ കൊന്നതെങ്കില്‍ അക്കാര്യം ഞങ്ങളോട് പറയ്.
ബെഞ്ചമിന്‍ അവളെ കൊല്ലുന്നത് ഞാന്‍ കണ്ടില്ല.
എനിക്കാ മൈരന്‍ ഫ്രാങ്കിനെ വെറുപ്പാണ്, പക്ഷേ ഇത് ബോയ്ഫ്രണ്ടിന്‍റെ പണി തന്നെ ആയിരിക്കും.
കൈവിട്ട് പോകുമ്പോ പല കളികളും കളിക്കും. ഇത് ബെഞ്ചമിന്‍ തന്നെ.
എനിക്കുറപ്പില്ല.
നീ മുറിയില്‍ നിന്നിറങ്ങിയ ശേഷം ഫ്രാങ്കിനെ ഒന്ന് കാണേണ്ടതായിരുന്നു.
അവനെന്‍റെ നേരെ നോക്കി പറഞ്ഞു, "ബെഞ്ചമിന്‍ അവളെ കൊല്ലുന്നത് ഞാന്‍ കണ്ടില്ല."
- അവര് നമ്മളെയിട്ട് കുരങ്ങുകളിപ്പിക്കുകയാണ്. - ഞാന്‍ അവന്‍ പറഞ്ഞത് വിശ്വസിക്കുന്നു.
- ഈ കോപ്പ്, എനിക്ക് വട്ടു പിടിക്കുന്നുണ്ട്. - എനിക്കറിയാം.
ഹേയ്. നാന്‍സി നിന്നെ ഡിന്നറിന് കൂട്ടിക്കൊണ്ട് വരണമെന്ന് പറഞ്ഞിട്ടുണ്ട്.
ഞാന്‍ കൂടെ മൊത്തം സമയം മൊത്തം ചെലവഴിക്കുന്ന ആളെ അവള്‍ക്ക് കാണണമത്രേ. അതായത് നിന്നെ.
എനിക്കും സന്തോഷമേയുള്ളൂ.
- ഞാന്‍ ഡെബിയെയും കൂട്ടിക്കോട്ടെ? - പിന്നെന്താ.
താങ്ക്സ്.
ഞാന്‍ ബെഞ്ചിയെ കണ്ടു.
അവന്‍ തലക്ക് കൈകൊടുത്തിരുന്ന് കരയുകയായിരുന്നു.
അവിടെയെല്ലാം രക്തമായിരുന്നു.
ചീറ്റിത്തെറിക്കുന്നു.
അപ്പോള്‍ ഞാന്‍ ബാത്ത് ടബില്‍ കിടക്കുന്ന ബെവര്‍ലി ജീനെ കണ്ടു.
അവള്‍ക്ക് ജീവനുണ്ടായിരുന്നോ?
ഞാന്‍ ബെഞ്ചിയെ കണ്ടു.
അവന്‍ തലക്ക് കൈകൊടുത്തിരുന്ന് കരയുകയായിരുന്നു.
അവിടെയെല്ലാം രക്തമായിരുന്നു.
ചീറ്റിത്തെറിക്കുന്നു.
അപ്പോള്‍ ഞാന്‍ ബാത്ത് ടബില്‍ കിടക്കുന്ന ബെവര്‍ലി ജീനെ കണ്ടു.
അവളവിടെയുണ്ടായിരുന്നു.
എന്തുകൊണ്ടാ നീയങ്ങനെ പറഞ്ഞത്?
"ചീറ്റിത്തെറിക്കുന്നു."
ഭിത്തിയില്‍ ചീറ്റിത്തെറിച്ച രക്തത്തെക്കുറിച്ചല്ല അവള്‍ പറഞ്ഞത്,
വര്‍ത്തമാന കാലത്തിലെ പദമാണ് അവളുപയോഗിച്ചത്.
"ചീറ്റിത്തെറിക്കുന്നു." എന്നാണവള്‍ പറഞ്ഞത്.
അവിടെയെല്ലാം രക്തമായിരുന്നു.
ചീറ്റിത്തെറിക്കുന്നു.
റോസ് അവിടെയെത്തുമ്പോള്‍ ബെവര്‍ലി ജീന്‍ മരിച്ചിട്ടുണ്ടായിരുന്നില്ല.
ജീസസ്.
അവര്‍ മൂന്ന് പേര്‍ക്കും ഇതില്‍ പങ്കുണ്ട്.
അത് ശരിയാണ്.
ഒരുപാട് മുതിര്‍ന്നയാളെപ്പോലെയുണ്ട്.
- ഏത്? - ഇത്.
സഹപ്രവര്‍ത്തകന്‍റെ വീട്ടില്‍ ഡിന്നറിന് പോകുകയാണ്.
ഒരു ടൈയും കെട്ടി പേടിച്ചരണ്ട പോലെ.
എനിക്കെന്തിനാ പേടി.
- പോകാന്‍ ഇഷ്ടമില്ലെങ്കില്‍, അതങ്ങ് പറയരുതോ. - ഏയ്, എനിക്ക് പോകാന്‍ ഇഷ്ടമാണ്.
ഇത്രേം കളിയാക്കേണ്ട കാര്യമൊന്നുമില്ല.
ഞാന്‍ കളിയാക്കുകയാണെന്ന് നിനക്ക് തോന്നിയോ?
ഇപ്പോ കൊള്ളാം.
ഹായ്, വെല്‍ക്കം, പ്ലീസ്, വരണം, വരണം.
ഹായ്! നിങ്ങള്‍ വന്നല്ലോ, ഒത്തിരി സന്തോഷം. വരൂ.
- ഞാന്‍ നാന്‍സി. - ഞാന്‍ ബില്‍.
ഡെബി. നിന്നെക്കുറിച്ച് ഞാന്‍ ഒരുപാട് കേട്ടിട്ടുണ്ട്.
ഹോള്‍ഡന്‍ എന്തായിരിക്കും പറഞ്ഞിട്ടുള്ളതെന്ന് എന്നിക്കൂഹിക്കാം.
നിങ്ങളെ കാണാന്‍ ഞാന്‍ കാത്തിരിക്കുകയായിരുന്നു. ഇത്ര നാളും നമ്മള്‍ കാണാതിരുന്നത് അതിശയം തന്നെ, അല്ലേ?
ഞാനും, നിങ്ങളെ കാണാന്‍ കാത്തിരിക്കുകയായിരുന്നു.
കണ്ടില്ലേ. കൊച്ചു കുട്ടികള്‍.
ഓരോ ഗ്ലാസ് വൈന്‍ ആയാലോ?
അത് പൊളിക്കും.
എനിക്കൊത്തിരി കാര്യങ്ങള്‍ പറയാനുണ്ട്.
ഞാന്‍ നിനക്കൊരു ഡ്രിങ്ക് എടുക്കാം.
ഹലോ മോനേ.
ഹലോ പറയ്, ബ്രയാന്‍.
അത് സാരമില്ല. ഞാനും ഇതുപോലെ ആയിരുന്നു.
തകര്‍ന്നു വീഴും മുന്നേ എത്ര ഉയരത്തില്‍ കൊട്ടാരം ഉണ്ടാക്കാന്‍ പറ്റുമെന്ന് ഞാന്‍ നോക്കുമായിരുന്നു.
ഞാനും കൂടിക്കോട്ടെ?
- ഓഹ്! - ഉഹ്-ഹോ!
ബ്രയാന്‍, നിനക്ക് ബ്രഷ് ചെയ്യാന്‍ സമയമായി.
വാ, നമുക്കോരോന്ന് അടിക്കാം.
എനിക്കീ ചീപ്പ് ഹോട്ടലുകളിലും ഹൈവേയിലെ തട്ടുകടകളിലും,
കയറിയിറങ്ങി നടക്കേണ്ട പ്രായമൊക്കെ കഴിഞ്ഞു.
സ്പോര്‍ട്ട്സ് ബാറുകളില്‍ ആര്‍ക്കും ഒരു മാര്‍ട്ടീനി മിക്സ് ചെയ്യാന്‍ അറിയില്ല.
ആം! മാര്‍ട്ടിനി മിക്സ് ചെയ്യാന്‍ എനിക്കറിയാം.
- നാന്‍സി നല്ല ബെസ്റ്റ് ഡ്രൈ മാര്‍ട്ടിനിയുണ്ടാക്കും. - ഉള്ളതാണോ?
വേറാരും ഇല്ലെങ്കില്‍.
നിനക്കോ?
- എനിക്ക് മാര്‍ട്ടിനി മിക്സ് ചെയ്യാനൊന്നും അറിയില്ല. - പക്ഷേ അവന് നന്നായി കുടിക്കാനറിയാം.
നോ.
ശരിക്കും നിങ്ങളുടെ നാടെവിടെയാ? ബില്‍ അധികമൊന്നും പറയാറില്ല.
കുറച്ചുകാലം റോഡ് സ്കൂളില്‍ പഠിച്ചിരുന്ന കാര്യം പറഞ്ഞിട്ടുണ്ട്...
അവന്‍ ഒന്നും പറഞ്ഞിട്ടില്ലേ?
ഓഹ്, പിന്നെ. ഹോള്‍ഡന്‍ ഭയങ്കര സംസാരപ്രിയനാണ്.
കണ്ടോ? ഒരുമിച്ച് കാര്യങ്ങള്‍ സംസാരിക്കാനൊക്കെ പറ്റും.
എവിടാ നീ ജനിച്ചത്?
മ്! ഞാന്‍ ഊഹിച്ചു നോക്കട്ടെ.
എന്തായാലും ന്യൂയോര്‍ക്കിലല്ല.
നിങ്ങളൊരു മിഡ് വെസ്റ്റേണ്‍ ടൈപ്പ് ആളാണ്.
കണ്ടില്ലേ?
സത്യത്തില്‍, ഞാന്‍ ജനിച്ചത് ന്യൂയോര്‍ക്കിലാണ്.
ആണെന്നേ. ഇത് പറയുമ്പോ എപ്പോഴും ചിരിക്കാന്‍ മാത്രം ഇതിലെന്താ ഇത്ര തമാശ.
ഐ ആം സോറി.
ആയിക്കോട്ടെ. കളിയാക്കിക്കോ.
അതുവരെ അവന്‍ എവിടെയായിരുന്നു?
13 മാസം അനാഥാലയത്തിലായിരുന്നു.
പക്ഷേ അതിന് മുന്‍പ് അവനെവിടെയായിരുന്നെന്ന് കണ്ടെത്താന്‍ ഞങ്ങള്‍ക്ക് കഴിഞ്ഞിട്ടില്ല.
അവനെങ്ങനെ അവിടെ എത്തിയെന്നോ...
- നിങ്ങള്‍ക്ക് കുട്ടികള്‍ വേണമെന്ന് പ്ലാനുണ്ടോ? - ഇല്ല.
അതായത് തല്‍ക്കാലത്തേക്കില്ല.
പലതവണ ശ്രമിച്ചു പരാജയപ്പെട്ടപ്പോഴാണ് ഞങ്ങള്‍ ദത്തെടുക്കാന്‍ തീരുമാനിച്ചത്.
ഒരു കുഞ്ഞിനെ സഹായിക്കാന്‍ അതൊരു മികച്ച മാര്‍ഗ്ഗമാണെന്ന് ഞാനെപ്പോഴും ചിന്തിച്ചിട്ടുണ്ട്.
ഞാന്‍ അതേക്കുറിച്ച് അങ്ങനെയൊന്നും ചിന്തിച്ചിട്ടില്ല.
സത്യം പറഞ്ഞാല്‍, ഇവിടെ ഞാന്‍ എന്‍റെ താല്‍പര്യം മാത്രമാണ് നോക്കിയത്.
അത് രണ്ടു രീതിയിലും എടുക്കാമല്ലോ?
ചിലപ്പോഴൊക്കെ എനിക്ക് തോന്നും, ഞാന്‍ ചെയ്യുന്നത് ശരിയല്ലേ എന്ന്.
അല്ലെങ്കില്‍ മറ്റേതെങ്കിലും വീട്ടിലേക്ക് പോകുന്നതായിരുന്നു അവന് നല്ലതെന്ന്.
നിങ്ങളെ കിട്ടിയത് അവന്‍റെ ഭാഗ്യമാണെന്നാ എനിക്ക് തോന്നുന്നത്.
എനിക്കറിയില്ല.
എന്താ അങ്ങനെ തോന്നാന്‍?
ചില രാത്രികളില്‍ ഞാന്‍ ഉറക്കമുണര്‍ന്ന് അവന്‍ ഉറങ്ങുന്നതും നോക്കിയിരിക്കും.
പക്ഷേ ഞങ്ങളുടെ അടുക്കലേക്ക് വന്നുചേരും മുന്നേ അവന്‍ ആരായിരുന്നെന്നോര്‍ത്ത്...
ഞാന്‍ പലപ്പോഴും അത്ഭുതപ്പെടും.
എന്തായിരിക്കും അവന്‍ കാണുകയും കേള്‍ക്കുകയും ചെയ്തിരിക്കുക?
കരഞ്ഞപ്പോള്‍ അവനെ ആരെങ്കിലും എടുത്തിട്ടുണ്ടാകുമോ?
അവന്‍ നല്ല മിടുക്കന്‍ മോനാണ്.
അവന്‍റെയാ കൊച്ചു തലക്കകത്ത് എന്താണെന്നറിയാന്‍ കഴിഞ്ഞിരുന്നെങ്കില്‍.
എപ്പോഴും അമ്മമാരായിരിക്കും കാരണക്കാര്‍.
ഇക്കൂട്ടര്‍ക്കെല്ലാം മൂത്ത വട്ടുള്ള ശുണ്ഠിക്കാരിയായ ഒരമ്മ കാണും.
അച്ഛന്‍റെ അസാനിദ്ധ്യവും.
അവന്‍റെ അച്ഛന്‍ പുറപ്പെട്ട് പോയശേഷമാണ് ബെഞ്ചമിന്‍റെ സ്വഭാവം മാറിയത്.
- അമ്മക്കീ കാര്യത്തില്‍ പങ്കൊന്നും ഉണ്ടെന്ന് തോന്നുന്നില്ല. - ഒരുതരത്തില്‍ എല്ലാ പിതാക്കന്മാരും അസന്നിഹിതരല്ലേ?
എന്‍റെ തന്തപ്പടിയെ കാണാന്‍ പോലും കിട്ടില്ലായിരുന്നു.
അവരുടെ അച്ഛന്‍ പുറപ്പെട്ട് പോയില്ലെങ്കില്‍ ബെഞ്ചമിന്‍റെയും റോസിന്‍റെയും ജീവിതം
- എങ്ങനെയാകുമായിരുന്നു എന്നൊന്നാലോചിച്ചു നോക്കിക്കേ! - അതുകൊണ്ടെന്തെങ്കിലും മാറ്റമുണ്ടാകുമായിരുന്നോ എന്നെനിക്കുറപ്പില്ല.
- ഡാഡി നിങ്ങളോട് തീരെ സംസാരിക്കാറില്ലായിരുന്നോ? - ഇല്ല.
പക്ഷേ നിങ്ങള്‍ ബ്രയാനോട് സംസാരിക്കാറുണ്ട്.
ഒരെണ്ണം കൂടി ആയാലോ?
ഉഹ്-ഹോ.
- നിങ്ങളവനെ കുറ്റകൃത്യം നടന്ന സ്ഥലത്തൊക്കെ കൊണ്ടുപോയിരുന്നോ? - ഉവ്വ്.
ഓക്കെ. തെളിവുകളെക്കുറിച്ചുള്ള ഞങ്ങളുടെ കുറിപ്പുകളെല്ലാം അയാള്‍ കണ്ടോ?
- ഉവ്വ്, ഞാന്‍ എല്ലാം കാണിച്ചതാണ്. - എന്നിട്ട്?
ആദ്യം ബെഞ്ചമിന്‍റെ വിചാരണ നടത്താമെന്നാണ് അയാള്‍ പറയുന്നത് .
ഒരു നിമിഷം. അതൊന്നു കൂടി പറഞ്ഞേ.
ബെഞ്ചമിനെ മാത്രമേ വിചാരണ ചെയ്യുന്നുള്ളൂ, മൂന്ന് പേരെയും ഇല്ലെന്ന്.
- മാര്‍ക്ക്, അത് ശരിയായ നടപടിയല്ല. - ഒകാസെക്കാണോ?
ബെഞ്ചമിനെ അറസ്റ്റ് ചെയ്ത ശേഷം അയാള്‍ക്ക് ഉറപ്പായെന്ന്...
ഇതില്‍ ചില കാര്യങ്ങള്‍ അയാള്‍ക്ക് മനസ്സിലായിട്ടില്ലെന്നത് തീര്‍ച്ച.
നിങ്ങള്‍ പറഞ്ഞത് പോലെതന്നെ എല്ലാം വിശദീകരിക്കാന്‍ ഞാന്‍ ശ്രമിച്ചതാണ്,
പക്ഷേ അയാള്‍ക്കതൊന്നും കേള്‍ക്കാന്‍ താല്പര്യമില്ലായിരുന്നു.
- ശരി, നോക്കൂ, ഞാന്‍ പിന്നെ വിളിക്കാം. - ഐ ആം സോറി.
കോപ്പ്, ഇതില്‍ നീ തെറ്റൊന്നും ചെയ്തില്ല, മാര്‍ക്ക്.
ഇവിടെയുള്ളവരുമായി സംസാരിച്ച ശേഷം ഞാന്‍ നിന്നെ വിളിക്കാം.
- ഓക്കെ. - എന്താ സംഭവം?
ഡിസ്ട്രിക്ട് അറ്റോര്‍ണി ആദ്യം ബെഞ്ചമിന്‍റെ മാത്രം വാദം കേള്‍ക്കുന്നത്രേ,
എന്ന് വച്ചാല്‍ അയാള്‍ ഫ്രാങ്കിനും റോസിക്കും
ഒരു മാപ്പപേക്ഷക്കുള്ള വഴിയൊരുക്കിക്കൊടുക്കുമെന്ന്.
ഫ്രാങ്കിന്‍റെ ക്രിമിനല്‍ പശ്ചാത്തലത്തെക്കുറിച്ച് ഒകാസെക്ക് അയാളോട് പറഞ്ഞില്ലേ?
അതായാള്‍ ഉറപ്പായിട്ടും പറഞ്ഞിട്ടുണ്ടാകും.
ആ മൂന്ന് പേരില്‍ ഏറ്റവും അപകടകാരി അവനാണെന്ന് വ്യക്തമാണ്.
നമുക്ക് ഡിസ്ട്രിക്റ്റ് അറ്റോര്‍ണിയെ കണ്ട് കാര്യങ്ങള്‍ ധരിപ്പിക്കണം.
എനിക്ക് ഉച്ചകഴിഞ്ഞൊരു സത്യവാങ്മൂലം സമര്‍പ്പിക്കാനുണ്ട്.
- നാളെയേ എനിക്കിനി എന്തെങ്കിലും ചെയ്യാനാവൂ. - ഞാന്‍ പോകാം.
നീയും അവന്‍റെ കൂടെ പോ.
അല്‍ടൂണ, പെന്‍സില്‍വാനിയ
ഈ സംഭവത്തില്‍ രോഷം അണപൊട്ടിയൊഴുകാന്‍ വഴിവച്ചത്,
സമ്മര്‍ദ്ധഘടകങ്ങളാണെന്നത് പകല്‍ പോലെ വ്യക്തമാണ്.
പ്രത്യേകിച്ച് അയാളുടെ പ്രതിശ്രുതവധുവിനെ ലക്ഷ്യം വച്ചുള്ളത് പോലുള്ളവ.
"സമ്മര്‍ദ്ധഘടകങ്ങള്‍"?
നാടകീയമായ ജീവിതസാഹചര്യങ്ങള്‍. അവര്‍ രണ്ടു പേരെയും പ്രകോപിപ്പിച്ചു.
ഫ്രാങ്ക് ജെന്‍ഡര്‍മാന്‍ ഒരു കുട്ടിയുണ്ടാകാന്‍ പോകുന്ന, സന്തോഷം നിറഞ്ഞ വിവാഹജീവിതം നയിക്കുകയായിരുന്നു.
പക്ഷേ ഫ്രാങ്ക് ഒരച്ഛനാകാന്‍ ആഗ്രഹിച്ചിരുന്നില്ല. അവനത് വെറുത്തിരുന്നു.
- അതുമൊരു കാരണമാണോ? - അല്ല. അതാണ് ഞാന്‍ നേരത്തെ പറഞ്ഞ സമ്മര്‍ദ്ധഘടകം.
അപ്പോള്‍ ഫ്രാങ്കാണിത് ചെയ്തതെന്ന് നിങ്ങള്‍ വിശ്വസിക്കുന്നുണ്ടോ?
ബെഞ്ചമിനിത് തനിച്ച് ചെയ്യാന്‍ കഴിയില്ല.
ഫ്രാങ്ക് ബെഞ്ചമിനെ പ്രകോപിപ്പിച്ചു എന്നാണോ?
അതേ. ഉന്തി വിട്ടു.
അവസരം മുതലാക്കി ഫ്രാങ്ക് ബെവര്‍ലി ജീനെ റേപ്പ് ചെയ്തു.
- സാഹചര്യങ്ങളാല്‍ പ്രചോദിതമായ ലൈംഗീകാതിക്രമങ്ങള്‍... - വെയിറ്റ്.
- "സാഹചര്യങ്ങളാല്‍"? - മുന്‍ഗണനാര്‍ഹമായവക്ക് എതിരായി നോക്കുമ്പോള്‍, അതേ.
ശരി, ഇവിടത്തെ എന്‍റെ ചോദ്യം ഇതാണ്.
ആരാണവളെ കൊന്നത്?
അവര്‍ മൂന്ന് പേരും അതിന് കാരണക്കാരാണ്.
- അപ്പോ അവരെല്ലാം ചേര്‍ന്നാണോ മൃതദേഹം വികൃതമാക്കിയത്? - അല്ല, അത് ബെഞ്ചമിനാണ്.
ഫ്രാങ്കും ബെഞ്ചമിനും ചേര്‍ന്ന് മൃതദേഹം പൊതിഞ്ഞ് ചവറ്റുകൂനയില്‍ ഉപേക്ഷിച്ചു.
പക്ഷേ കുറച്ചു ദിവസങ്ങള്‍ക്ക് ശേഷം ബെഞ്ചമിന്‍ തിരിച്ചു വന്നു. അവനതങ്ങനെ വിട്ടുകളയാന്‍ കഴിഞ്ഞില്ല.
അവന്‍ ഒരുപാട് സമ്മര്‍ദ്ധങ്ങള്‍ക്ക് നടുവിലായിരുന്നു എന്നോര്‍ക്കണം. അവന്‍ കത്തിയെടുത്ത് അവളെ...
ഇവിടെ വച്ച് ഞാന്‍ നിങ്ങളോട് നിര്‍ത്താന്‍ ആവശ്യപ്പെടുകയാണ്, കാരണം... പ്രശ്നം എന്തെന്ന് വച്ചാല്‍.
ഇതൊക്കെ ഞാനെങ്ങനെ തെളിയിക്കും?
ബൗദ്ധികവും, കൃത്യമായതുമായ വിശകലനം നടത്തുക മാത്രമാണ് എന്‍റെ ജോലി.
ജഡ്ജിക്ക് നിങ്ങളുടെ വിശകലനങ്ങള്‍ മനസ്സിലായില്ലെങ്കില്‍, അതു കൊണ്ടാര്‍ക്കാ പ്രയോജനം?
സമ്മതിക്കുന്നു. പക്ഷേ ജഡ്ജിയെ മനസ്സിലാക്കിക്കല്‍ എന്‍റെ പണിയല്ല.
അത് നിങ്ങളുടെ ജോലിയാണ്.
അക്കാര്യത്തില്‍ ഞങ്ങളെല്ലാം നിങ്ങളില്‍ വിശ്വാസമര്‍പ്പിച്ചിരിക്കുകയാണ്.
ഉപയോഗപ്രദമായ രീതിയില്‍ നമുക്കെങ്ങനെ ഇത് മാറ്റിയെടുക്കാം?
ഫ്രാങ്കിയും ബെഞ്ചമിനും ചേര്‍ന്ന് കൊന്നെന്നാണ് നിങ്ങള്‍ പറയുന്നത്, ശരിയല്ലേ?
ഇത് സങ്കീര്‍ണ്ണമാണ്, എനിക്കറിയാം.
അവന്‍ അവഗണിക്കപ്പെട്ടെന്ന തോന്നല്‍ കാരണം ബെഞ്ചമിന്‍ അവളെ അടിച്ചു ബോധം കെടുത്തി,
അതൊരു സമ്മര്‍ദ്ധഘടകമാണ്.
അവനവളെ കെട്ടിയിട്ട ശേഷം അവന്‍റെ അളിയന്‍ ഫ്രാങ്കിനെ വിളിച്ച് വരുത്തി.
കാരണം എന്തുചെയ്യണമെന്ന് അവനറിയില്ലായിരുന്നു.
അങ്ങനെ സ്ഥലത്തെത്തിയ ഫ്രാങ്ക് അവസരം മുതലാക്കി അവളെ റേപ്പ് ചെയ്യുന്നു.
ബെഞ്ചമിന്‍ അവനെ തടയുന്നില്ല, കാരണം അവള്‍ അവഹേളിക്കപ്പെടുന്നത് അവന് കാണണമായിരുന്നു.
താന്‍ കുഴപ്പത്തിലായെന്ന് അപ്പോള്‍ ഫ്രാങ്കിന് മനസ്സിലായി,
അവളെന്തൊരു വേശ്യയാണെന്ന് അവന്‍ ബെഞ്ചമിനോട് പറയുന്നു.
അത് ബെഞ്ചമിന്‍ വലിയ പ്രശ്നമായെടുക്കുന്നു.
അങ്ങനെ അവരവളെ കൊല്ലുന്നു.
എന്നിട്ടവര്‍ ക്ലീന്‍ ചെയ്യാന്‍ സഹായിക്കാനായി റോസിനെ വിളിക്കുന്നു,
അവള്‍ ബാത്ത്ടബ്ബില്‍ കിടക്കുന്ന പാവം പെണ്ണിനെ കാണുകയും അവള്‍ മരിച്ചിട്ടില്ലെന്ന് മനസ്സിലാക്കുകയും ചെയ്യുന്നു.
അങ്ങനെ അവരവളെ വീണ്ടും കുത്തുന്നു.
അതിനുശേഷം അവര്‍ ശവം ചവറ്റുകൂനയില്‍ കൊണ്ടിടുന്നു.
ഓക്കെ.
- അത് നന്നായിരുന്നു. - നിനക്കങ്ങനെ തോന്നിയോ?
തീര്‍ച്ചയായും, അതായത്... അയാള്‍ക്ക് പിടികിട്ടാത്തതെന്താണെന്നാ നിങ്ങള്‍ കരുതുന്നത്?
അതായത് ഹോള്‍ഡന്‍, ഞാനുദ്ദേശിച്ചത്, നിങ്ങള്‍ക്കിവരെ അറിയാം, എനിക്കറിയില്ല.
ബെഞ്ചമിനില്‍ കുറ്റം ചാര്‍ത്താന്‍ അയാള്‍ ദൃഢനിശ്ചയം ചെയ്തത് പോലെയാണെനിക്ക് തോന്നിയത്.
ആ മനോഭാവത്തില്‍ മാറ്റമുണ്ടാക്കാന്‍ പറ്റുമോന്ന് എനിക്ക് തോന്നുന്നില്ല.
തീര്‍ച്ചയായും ഒടുവില്‍ അയാള്‍ വളരെ ശ്രദ്ധാലുവായിരുന്നു.
അവര്‍ക്ക് മൂന്നിനും പങ്കുണ്ടെന്ന് നിങ്ങള്‍ വളരെ വ്യക്തമായും സംക്ഷിപ്തമായും
പറഞ്ഞെന്നാണ് എനിക്ക് തോന്നിയത്.
അത് ശരിയാണെങ്കില്‍, നമ്മള്‍ പ്രതീക്ഷിക്കുന്നത് പോലെ നടന്നേക്കും.
അതേ, അങ്ങനെ തന്നെ നടക്കും.
- യാത്രയൊക്കേ എങ്ങനെ? - എന്നുവച്ചാല്‍?
ബോസ്റ്റണിലെ പാതി ജീവിതം.
എന്ത്?
ഇങ്ങനെ വന്നും പോയും ഇരിക്കുന്നത് മെനക്കേടല്ലേ?
ഞങ്ങള്‍ റോഡ് സ്കൂളില്‍ പഠിക്കുമ്പോഴത്തെ യാത്രകള്‍ തന്നെ,
എന്നെ സംബന്ധിച്ച് വല്ലാതെ കുഴക്കുന്നതായിരുന്നു.
ഈ കൊച്ചുവര്‍ത്തമാനങ്ങള്‍ നിന്‍റെ ഉത്‌ക്കണ്‌ഠ കുറക്കാന്‍ സഹായിക്കാറുണ്ടോ?
- ഉണ്ടെന്ന് തോന്നുന്നു. - ഹ്മ്.
ഓക്കെ.
മലയാളം പരിഭാഷകൾക്ക് സന്ദ൪ശിക്കുക www.malayalamsubtitles.org www.facebook.com/groups/MSONEsubs
- ഹേയ്. - ഹേയ്.
നീ നാളെ വരുള്ളൂന്ന് കരുതി.
- ആയിരുന്നു. പക്ഷേ പ്ലാന്‍ മാറി. - ഓഹ്.
അതേക്കുറിച്ച് നമ്മള്‍ സംസാരിച്ചിരുന്നു.
സോറി, പക്ഷേ നീ നേരത്തെ വീട്ടിലെത്തിയല്ലോ, സന്തോഷം.
ഹായ്.
കണ്ടിട്ട് ക്ഷീണമുള്ളത് പോലെയുണ്ടല്ലോ.
അതായത് കാഴ്ചയ്ക്ക് കുഴപ്പമൊന്നുമില്ല, എന്നാലും ഒരു ക്ഷീണം തോന്നുന്നുണ്ട്.
താങ്ക്സ്. ഞാന്‍, അഹ്... ഞാന്‍ ഓക്കെയാണ്.
വേണേ വീട്ടില്‍ പോയി ഫ്രഷ് ആയിക്കോളൂ, എനിക്ക് കുറച്ചു പണി കൂടെയുണ്ട്.
ഓഹ്, ആണോ. ശരി.
അതേ, എനിക്ക് നിന്നോടൊരു കാര്യം സംസാരിക്കാനുണ്ടായിരുന്നു.
ഇന്ന് രാത്രിയിലായാല്‍ നന്നായിരുന്നു.
- എന്താ കാര്യം? - ഓഹ്.
അത് പിന്നെ മതി. ഞാന്‍ വെയിറ്റ് ചെയ്യാം.
ഏയ്, കുഴപ്പമില്ല. പറയ്.
അയാള്‍ മനസിലാക്കാന്‍ ശ്രമിച്ചെന്ന് എനിക്ക് തോന്നുന്നില്ല.
കുറെ എന്താണ്ടൊക്കെയോ പറഞ്ഞൊപ്പിച്ചു.
ഇക്കൂട്ടര്‍ ബൗദ്ധികമായ അതിരില്‍ എത്തിക്കഴിഞ്ഞു.
ആഴത്തിലുള്ള സംസാരമൊന്നും അവര്‍ക്ക് മനസ്സിലാകില്ല,
നിങ്ങളുടെ നാട്ടുഭാഷയില്‍ നിപുണരാവാനും പോകുന്നില്ല.
അവര്‍ സ്വയം തിരിച്ചറിയാന്‍ കഴിവുള്ളവരാണെന്നാ എന്‍റെ വിശ്വസം.
ഞാനെന്‍റെ സഹപ്രവര്‍ത്തകരുടെ കാര്യമല്ല പറയുന്നത്.
നിന്‍റെ സഹപ്രവര്‍ത്തകരോ?
- നീയൊരു എഫ്ബിഐ ഏജന്‍റാണോ? - വിഡ്ഡിത്തം പറയാതെ.
പക്ഷേ അത് തന്നെയാണ് എനിക്ക് സംസാരിക്കാനുള്ളത്.
എന്‍റെ ഗവേഷണവും ഇവിടെയുള്ള മറ്റു കാര്യങ്ങളും ഒരുമിച്ച് കൊണ്ടുപോകാന്‍ ഞാന്‍ കഷ്ടപ്പെടുകയാണ്.
അന്നേ ഞാന്‍ പറഞ്ഞിരുന്നതല്ലേ.
എനിക്ക് പറ്റുന്നില്ല. രണ്ടിടത്തും എന്‍റെ പ്രകടനം മോശമാവുന്നു.
ക്വാന്‍റിക്കോയില്‍ എനിക്ക് കൂടുതല്‍ സമയം ചെലവിടേണ്ടിയും വരും.
അതത്ര നല്ല ഐഡിയയാണെന്ന് തോന്നുന്നില്ല.
- പക്ഷേ നിനക്ക് നന്നായറിയാല്ലോ ബഡി. - അതിപ്പോ, വേണോ വേണ്ടേ എന്ന് എനിക്ക് നല്ല ഉറപ്പില്ല...
അതുകൊണ്ടാ നിന്നോടിക്കാര്യം സംസാരിക്കാമെന്ന് വച്ചത്.
മൂന്ന് മാസത്തിനുള്ളില്‍ നിന്‍റെ റിവ്യൂ ആണെന്ന കാര്യം ഞാന്‍ നിന്നെ ഓര്‍മ്മപ്പെടുത്തണ്ടല്ലോ.
കാലാവധി തികക്കാതിരുന്നാല്‍ നിനക്ക് യൂണിവേര്‍സിറ്റിയില്‍ നിന്ന് പുറത്ത് പോകേണ്ടി വരും.
ആ, അതൊക്കെ എനിക്കോര്‍മ്മയുണ്ട്.
അവിടെ നീ നിന്‍റെ സമയം പാഴാക്കുന്നത് കണ്ടിട്ടെനിക്ക് സഹിക്കുന്നില്ല.
സമയം പാഴാക്കുന്നെന്നോ?
ഞാന്‍ സമയം പാഴാക്കുകയാണെന്ന് നിനക്ക് തോന്നുന്നുണ്ടോ?
- കമോണ്‍, ഇതേക്കുറിച്ചൊരു വാക്കുതര്‍ക്കത്തിനൊന്നും ഞാനില്ല. - ഞാനുമില്ല.
ബേബി, നിന്‍റെ കരിയര്‍ കെട്ടിപ്പടുക്കുന്ന കാര്യങ്ങളില്‍ ശ്രദ്ധ കൊടുക്ക്.
അവരെനിക്ക് ഒരു മുഴുവന്‍ സമയതസ്തിക വാഗ്ദാനം ചെയ്തിട്ടുണ്ട്.
എന്നിട്ട്?
നീ കാര്യമായിട്ടാണോ.
അതെന്താ അങ്ങനെ പറഞ്ഞത്?
സംഗതി നല്ലതൊക്കെ തന്നെ, പക്ഷേ കാര്യം നീ തന്നെ പറഞ്ഞു കഴിഞ്ഞു,
അക്കൂട്ടര്‍ ബൗദ്ധികമായ അതിരില്‍ എത്തിക്കഴിഞ്ഞു.
ഏയ്, ഞാന്‍ അങ്ങനെ പറഞ്ഞില്ല.
നീ ലെസ്ബിയന്‍ ആണെന്ന കാര്യം അവര്‍ക്കറിയാമോ?
- ഒരിക്കലുമില്ല. - അതാണ്. നിനക്കൊരിക്കലും നീയായിരിക്കാന്‍ കഴിയില്ല.
പാതി ജീവിതം ഒളിച്ചു കഴിയാനാണോ പരിപാടി?
- ഇവിടെയും അത് തന്നെയാണല്ലോ. - നീയെന്താ അങ്ങനെ പറഞ്ഞത്?
നിന്‍റെ സുഹൃത്തുക്കളോടൊന്നും എഫ്ബിഐയിലാണ് ജോലിയെന്നെനിക്ക് പറയാന്‍ പറ്റില്ല,
- കാരണം അത് നിന്നെ മോശമായി ബാധിക്കും. - നമുക്കത് പറയണ്ട.
വില്ലിനോടും ഗോറിനോടും ഞാന്‍ നമുക്കൊരു ഗ്ലാസ് വൈനുമായി ഒന്ന് കൂടാമെന്ന് സമ്മതിച്ചു പോയി.
പ്ലീസ്.
എന്‍റെ കൂടെ വരണം.
സമൂഹത്തിൽ, നമുക്കോ മറ്റുള്ളവർക്കോ
നാണക്കേട് വരാതിരിക്കാന്‍ എല്ലാവരും ചില പ്രത്യേകരീതികള്‍ പിന്തുടരുന്നു.
താന്‍ തന്നെ ആയിരിക്കുന്നതിലൂടെ തന്നെത്തന്നെയോ,
മറ്റുള്ളവരെയോ അമ്പരപ്പിക്കുന്ന ഒരാശയം ആഴത്തിലുള്ള കാപട്യമാണ്
കാപട്യം!
ആളുകളുടെ ദിനചര്യകളിലും,
എടുത്തണിയുന്ന മുഖംമൂടികളിലും ഒരു പരസ്പര ബന്ധമുണ്ടെന്ന്
ഗോഫ്ഫ്മാന്‍ കണ്ടെത്തി.
ഒരു സാമൂഹിക ഇടപെടലിൽ, ഒരു നാടക പ്രകടനത്തിലെന്നപോലെ,
ഒരു സ്റ്റേജുണ്ട്, അവിടെ വ്യക്തികൾ അല്ലെങ്കിൽ അഭിനേതാക്കൾ,
പ്രേക്ഷകർക്ക് മുന്നിൽ പ്രത്യക്ഷപ്പെടും.
എന്നാൽ ഒരു പിന്നാമ്പുറം, മറഞ്ഞിരിക്കുന്ന,
സ്വകാര്യ ഇടം ഉണ്ടായിരിക്കണം, അവിടെ വ്യക്തികൾക്ക് സ്വന്തം വ്യക്തിത്വത്തോടെ ജീവിക്കാൻ കഴിയും.
തീർച്ചയായും, അന്നലീസ്, അത് കൊള്ളാം, പക്ഷേ നിങ്ങൾ പോയിന്‍റ് മിസ്സാക്കി.
- എക്സ്ക്യൂസ്മീ. - മറഞ്ഞിരിക്കുന്നതും സ്വകാര്യവുമായ
സ്ഥലങ്ങളിൽ ആർക്കും ഒരു നാണക്കേടുമില്ല.
നഷ്ടം സംഭവിക്കുന്നത് പിന്നാമ്പുറത്തല്ല.
നിങ്ങളുടെ നാടകത്തില്‍ ഞങ്ങള്‍ ഇടപെടേണ്ടതുണ്ടോ?
എന്ത് കോപ്പാ ഉണ്ടായത് മാര്‍ക്ക്?
- നിങ്ങള്‍ ഒരുപാട് വൈകിപ്പോയെന്ന് തോന്നുന്നു. - അവനിവിടെയുണ്ടോ?
- ഉവ്വ്. - നമുക്ക് പോയി അവനോടു സംസാരിക്കാം.
നിങ്ങള്‍ ഒത്തിരി ദൂരം ഡ്രൈവ് ചെയ്തു വന്നതാണെന്നറിയാം...
ഈ മഞ്ഞുകാലത്ത് നാലുമണിക്കൂര്‍ ഡ്രൈവ് ആര്‍ക്കാ ഇഷ്ടമല്ലാത്തത്?
- അത് കഴിഞ്ഞു. - എങ്ങനെയായിത്തീരുമെന്ന്
പറയാന്‍ കഴിയില്ല.
നിങ്ങളവന് മാപ്പുസാക്ഷിയാകാന്‍ അവസരം നല്‍കിയോ?
അവന്‍ കൊലക്കുറ്റത്തില്‍ നിന്ന് ഒഴിവാക്കിത്തരണമെന്ന് അപേക്ഷിച്ചിട്ടുണ്ട്.
അവന് സംസ്ഥാനമനോരോഗാശുപത്രിയില്‍ 5 മുതല്‍ 20 വര്‍ഷം വരെ കിടക്കേണ്ടി വന്നേക്കും.
- നിങ്ങള്‍ തെറ്റിദ്ധരിച്ചിരിക്കുകയാണ്. - നോക്കൂ, നിങ്ങളുടെ പ്രവര്‍ത്തനങ്ങള്‍ മതിപ്പുളവാക്കുന്നതായിരുന്നു.
നിങ്ങളത് ഏറെക്കുറെ ശരിയായി കണ്ടെത്തുകയും ചെയ്തു.
പക്ഷേ അത് ചെയ്തത് ഒരിക്കലും ഫ്രാങ്കല്ല, അത് ബെഞ്ചമിനാണ്.
അത് സത്യമല്ലെന്ന് നിങ്ങള്‍ക്കറിയാം.
മനോരോഗികളിലും ലൈംഗീകകുറ്റകൃത്യങ്ങളിലും വിദഗ്ധയായ
ബോസ്റ്റണ്‍ യൂണിവേര്‍സിറ്റിയില്‍ നിന്നുള്ള നിങ്ങളുടെ സഹപ്രവര്‍ത്തക
നിര്‍ദ്ദേശിച്ചത് ഫ്രാങ്ക്, ബെഞ്ചമിനെ കൊലപാതകം നടത്താന്‍ പ്രേരിപ്പിച്ചു എന്നാണ്...
അവന്‍ അവന്‍റെ ബട്ടണുകള്‍ അമര്‍ത്തി എന്നാണവര്‍ പറഞ്ഞത്.
പിന്നെ ബെഞ്ചമിന്‍ തിരിച്ചു പോയി ശരീരം വികൃതമാക്കി എന്നും.
എന്ത് സംഭവിച്ചെന്നറിയാമോ?
ഫ്രാങ്ക് അതെല്ലാം സ്ഥിരീകരിച്ചു.
പക്ഷേ ഡോക്ടര്‍. കാറിന് ഒരു കാര്യത്തില്‍ തെറ്റിപ്പോയി. ഫ്രാങ്കല്ല, ബെഞ്ചമിനാണ് അവളെ റേപ്പ് ചെയ്തത്.
ഫ്രാങ്ക് എത്തുമ്പോഴേക്കും ഇര കൊല്ലപ്പെട്ടു കഴിഞ്ഞിരുന്നു.
- ഒരു നിമിഷം. - അവള്‍ പറഞ്ഞത് ബെഞ്ചമിന്‍ അസൂയാലുവും,
ലൈംഗിക നിരാശ ബാധിച്ചവനും അവഹേളിതനും ആണെന്നായിരുന്നു.
അതാണ് പ്രേരണ.
- നിങ്ങളെല്ലാം തെറ്റായി മനസ്സിലാക്കിയിരിക്കുന്നു. - എന്‍റെ കയ്യില്‍ റിപ്പോര്‍ട്ടുണ്ട്.
റിപ്പോര്‍ട്ടൊക്കെ ഞാന്‍ വായിച്ചു. അത് വിരല്‍ചൂണ്ടുന്നത് എതിര്‍ദിശയിലേക്കാണ്.
സമ്മര്‍ദ്ധഘടകങ്ങള്‍ ബെഞ്ചമിനെ ഷണ്ഡനാക്കിയിരുന്നു.
അയാള്‍ കഠിനമായ നിരാശബാധിച്ചവനും അവഹേളിതനുമായിരുന്നു. അങ്ങനെയുള്ള ആള്‍ക്ക് ഇരയെ റേപ്പ് ചെയ്യുക അസാധ്യമാണ്.
നിങ്ങളുടെ വാദത്തിലെ ധാര്‍മ്മികവശം ഞാന്‍ മനസ്സിലാക്കുന്നു,
പക്ഷേ ഇത് അത്യന്തം ശ്രമകരവും, അസ്വസ്ഥത ഉളവാക്കുന്നതുമായ ഒരു കേസാണ്.
കാര്യമായ ഫോറന്‍സിക് തെളിവുകളൊന്നും ഇല്ല. ഉള്ളതെല്ലാം സാഹചര്യതെളിവുകള്‍ മാത്രമാണ്.
ഞങ്ങള്‍ തന്ന തെളിവുകളും നിങ്ങള്‍ സാഹചര്യതെളിവുകള്‍ ആയിട്ടാണൊ പരിഗണിച്ചിരിക്കുന്നത്?
ഇരയുടെ മുലകള്‍ എവിടെ നിന്ന് കിട്ടുമെന്ന് ഫ്രാങ്ക് ഞങ്ങള്‍ക്ക് പറഞ്ഞു തന്നു.
- ബെഞ്ചമിന്‍ സൂക്ഷിച്ചിട്ടുണ്ടായിരുന്നു. - അതുകൊണ്ട്?
അതുകൊണ്ട് അസൂയാലുവും, ലൈംഗികനൈരാശ്യം ബാധിച്ചവനുമായ
ഒരുവന്‍റെ വീടിന്‍റെ പിന്നാമ്പുറത്ത് നിന്ന് ഞങ്ങളത് കണ്ടെടുത്തു.
പിന്നെ സംഭവിച്ചതൊക്കെ തുറന്നു പറയാന്‍ സമ്മതമുള്ള ഒരാളെ ഞങ്ങള്‍ക്ക് കണ്ടെത്താനും കഴിഞ്ഞു.
ഒരു സ്ത്രീയെ കൊല്ലുന്നതും കൊല്ലപ്പെട്ട ശേഷം
ശരീരം വികലമാക്കുന്നതും തമ്മില്‍ വളരെ വലിയ അന്തരമുണ്ട്.
മാപ്പുസാക്ഷിയാക്കലാണ് കേസ് തോല്‍ക്കാതിരിക്കാന്‍ ഏക പ്രതിവിധി.
ഞങ്ങള്‍ ഫ്രാങ്കിനെ ഒഴിവാക്കുകയാണ്.
വെറും 5 വര്‍ഷം ഒരു മനോരോഗകേന്ദ്രത്തില്‍ പോയിക്കിടക്കേണ്ടവനല്ല അവന്‍.
- ജീവപര്യന്തം അകത്താകേണ്ടവനാണ്. - 5 മുതല്‍ 20 വര്‍ഷം വരെ
ആദ്യ തവണ ഫ്രാങ്കിനെ മനോരോഗകേന്ദ്രത്തിലേക്കയച്ചപ്പോള്‍ ആവശ്യമായ സംരക്ഷണനടപടികള്‍ കൈക്കൊള്ളുന്നതില്‍,
സര്‍ക്കാര്‍ വീഴ്ച വരുത്തി എന്നാണ് പ്രതിഭാഗം ആരോപിക്കുന്നത്.
അവനെ നന്നാക്കേണ്ട ഉത്തരവാദിത്വം സര്‍ക്കാരിനാണ്.
അവനൊരിക്കലും നന്നാകാനും പോകുന്നില്ല.
എനിക്കൊരു ഫോണ്‍ ചെയ്യാനുണ്ട്.
അയാള്‍ ലാഘവത്തോടെ തെറ്റായ ആളെയാണ് വെറുതെ വിടുന്നത്.
വെന്‍ഡി വിശദീകരിച്ച സമയത്ത് അയാള്‍ മനസ്സിലാക്കിയത് പോലെ ഭാവിച്ചു.
ജഡ്ജിയെ ബോധ്യപ്പെടുത്താന്‍ കഴിയുമെന്ന് അയാള്‍ക്ക് വിശ്വാസമില്ലെന്ന് തോന്നുന്നു.
- ഇങ്ങനെ പോയാല്‍ ഒരു പഴുതുമില്ല. - അയാള്‍ ശ്രമിച്ചു കാണില്ല.
വിഷമമൊന്നും വിചാരിക്കല്ലേ, ഓക്കെ?
നിങ്ങള്‍ ആഗ്രഹിച്ചിരുന്ന അനന്തരഫലം ഇതല്ലെന്ന് എനിക്കറിയാം.
മൂന്നുപേരും അഴികള്‍ക്ക് പിന്നിലും, പിന്നെ ബെഞ്ചമിന് അവന്‍ ചെയ്ത കുറ്റത്തിന് മരണശിക്ഷയും.
മൊത്തത്തില്‍ അത്ര മോശമല്ല. എവിടെയാണ് നമ്മള്‍ വാദിക്കേണ്ടതെന്ന് നിങ്ങള്‍ക്കറിയാമല്ലോ.
ഏറെ കരുതലുള്ള ജഡ്ജിംഗ് പാനലിന് മുന്നിലാണ് അവതരിപ്പിക്കേണ്ടതെന്നതും പരിഗണിക്കേണ്ടതുണ്ട്.
അവരുടെ കാര്യത്തില്‍ ശ്രദ്ധ ചെലുത്തേണ്ടതുണ്ട്.
കുറഞ്ഞ ചെലവില്‍ ഏറ്റവും ഗുണപരമായ നീതിയാണ് നമ്മള്‍ ലക്ഷ്യം വെക്കുന്നത്.
ഇതൊക്കെ വെറും അസംബന്ധമാണെന്ന് നിങ്ങള്‍ക്കറിയാം.
നമുക്കോരോ സ്റ്റീക് സാന്‍ഡ്വിച്ച് കഴിച്ചാലോ.
കെന്‍റക്കിക്ക് വെളിയില്‍ ഞാന്‍ കണ്ടിട്ടുള്ളതില്‍ ഏറ്റവും മികച്ചത്.
- നോ, താങ്ക്സ്. - എന്‍റെ വയറ് നിറഞ്ഞു.
ഞങ്ങള്‍ക്ക് വേഗം തിരിച്ചു പോകണം.
ഓക്കെ. എല്ലാത്തിനും ഒരുപാട് നന്ദി.
ഇതില്‍ ഉള്‍പ്പെട്ടിട്ടുള്ള ആളുകളുമായി നമുക്ക്
ആശയവിനിമയം ചെയ്യാന്‍ സാധിച്ചില്ലെങ്കില്‍ അതുകൊണ്ട് എന്തു ഗുണമാണ് ഉണ്ടാകുക?
എനിക്കറിയില്ല.
ഇനിയെല്ലാം നടപടിക്രമങ്ങളെ ആശ്രയിച്ചിരിക്കും.
നമ്മള്‍ പഴുതുകള്‍ക്കതീതരാണെന്നും അബദ്ധങ്ങള്‍ കാണിക്കുന്നില്ലെന്നും ഉറപ്പ് വരുത്തും വിധം നമ്മുടെ രീതികള്‍ നവീകരിക്കണം.
അതുകൊണ്ട് നമുക്ക് കൂടുതല്‍ പുള്ളികളെ വേണം.
- കെമ്പറെപ്പോലെ ഉള്ളവര്‍. - അതൊക്കെ ഒരു സമയം.
ഒരേ രോഗലക്ഷണമുള്ള ആളുകളെയാണ് നിങ്ങള്‍ പോയിക്കാണുന്നത്,
പക്ഷേ അവര്‍ കൊല്ലുന്ന രീതികള്‍
അവര്‍ സെക്സില്‍ ഏര്‍പ്പെടും പോലെ തന്നെ വ്യത്യസ്തവും പ്രത്യേകവുമായിരിക്കും.
വളരെയധികം സങ്കീര്‍ണ്ണവും.
ജെറോം ബ്രൂഡോസ്. സ്‌മരണികകളുടെ തമ്പുരാന്‍.
- ബ്രൂഡോസ്? ആ ഷൂക്കാരന്‍? - അതാര്?
6,7 വര്‍ഷങ്ങള്‍ക്ക് മുന്‍പാണ്. ചിലപ്പോഴൊക്കെ അയാള്‍ സ്ത്രീകളുടെ വസ്ത്രങ്ങള്‍ ധരിച്ചിരുന്നു.
ഒന്നാമത്തെയും മൂന്നാമത്തെയും ഇരകളുടെ സ്തനങ്ങള്‍ ഛേദിച്ചു.
- ബെഞ്ചമിനെപ്പോലെ. - ഇത് പ്രമേയം അനുസരിച്ചാണ്. വെന്‍ഡി ഒരു പ്രത്യേക ക്രമം ഇഷ്ടപ്പെട്ടിരുന്നു.
അവന്‍ ബെഞ്ചമിനേക്കാള്‍ ഒരുപടി മുന്നേ പോയി,
എന്നതൊഴിച്ചാല്‍ ക്രമം ഉണ്ടായിരുന്നു എന്നുള്ളതാണ് പ്രത്യേകത.
മുലകളുടെ പ്ലാസ്റ്റര്‍ അച്ചില്‍ വെങ്കലം ഉപയോഗിച്ച് പേപ്പര്‍ വെയിറ്റുകള്‍ ഉണ്ടാക്കുമായിരുന്നു.
കലാകാരന്‍ തന്നെ.
രണ്ടാമത്തെ ഇരയുടെ കാല്‍പ്പാടം മുറിച്ചെടുത്ത് ഫ്രീസറിനുള്ളില്‍ സൂക്ഷിച്ചു.
നൂറുകണക്കിന് ലേഡീസ് ഷൂസുകളുടെ ശേഖരം അവന്‍
സ്വയംഭോഗം ചെയ്യാനായി ഉപയോഗിച്ചിരുന്നു.
- ഇയാളില്‍ നിന്ന് നമുക്കൊരുപാട് പഠിക്കാനുണ്ടെന്നെനിക്ക് തോന്നുന്നു. -ഞാന്‍ റെഡി.
ഇത്തവണ നമ്മള്‍ ചോദ്യപട്ടിക ഉപയോഗിക്കും.
അതേക്കുറിച്ച് നമ്മളൊരു ധാരണയിലെത്തിയിരുന്നോ?
നമുക്ക് ലഭിക്കുന്ന വിവരങ്ങളിലെ ഘടനാപരമായ സാദൃശ്യങ്ങളും വ്യത്യാസങ്ങളും തരം തിരിക്കാന്‍ കഴിഞ്ഞെങ്കില്‍ മാത്രമേ
നമുക്കവയെ കൃത്യമായി തരംതിരിക്കാന്‍ സാധിക്കൂ.
അല്ലാത്തപക്ഷം, നമ്മള്‍ വെറുതെ സമയം പാഴാക്കലാകും.
തീര്‍ച്ചയായും, പക്ഷേ ചിലപ്പോഴൊക്കെ സഹജാവബോധത്തെ ആശ്രയിക്കേണ്ടതായി വരും.
കയറിച്ചെന്നയുടനെ നിനക്ക് നിന്‍റെ സഹജവാസനകളെ വിശ്വസിക്കാം.
പക്ഷേ പുള്ളിയുമായി സംസാരിച്ച് തുടങ്ങിക്കഴിഞ്ഞാല്‍
സ്വരൂപിക്കണമെന്നുണ്ടെങ്കില്‍ നമുക്ക് നിയതമായ പെരുമാറ്റച്ചട്ടങ്ങള്‍ ആവശ്യമായി വരും.
- ഇപ്പോ മനസ്സിലായി. - ബ്രുഡോസിനെക്കുറിച്ച് നമുക്ക് വേറെന്തറിയാം?
കൗമാരത്തില്‍ അവന്‍ അയകളില്‍ നിന്ന് സ്ത്രീകളുടെ അടിവസ്ത്രങ്ങള്‍ മോഷ്ടിക്കുമായിരുന്നു.
താമസിയാതെ വീടിനുള്ളില്‍ അതിക്രമിച്ച് കടന്ന്,
സ്ത്രീകളുടെ അടിവസ്ത്രങ്ങളും, ഷൂസുകളും വസ്ത്രങ്ങളും മോഷ്ടിക്കാന്‍ തുടങ്ങി.
പിന്നെപ്പിന്നെ തട്ടിക്കൊണ്ട് പോകലുകളും കൊലപാതകങ്ങളും തുടങ്ങി.
പക്ഷേ അപ്പോഴേക്കും അവന്‍ വിവാഹം കഴിച്ച് രണ്ടു കുട്ടികളുടെ പിതാവായിക്കഴിഞ്ഞിരുന്നു.
ഈ ഫയല്‍ ഒരു സര്‍വ്വവിജ്ഞാന കോശത്തിന്‍റെ അത്രേമുണ്ടല്ലോ.
ഇതില്‍ പറഞ്ഞിട്ടില്ലാത്ത എന്തെങ്കിലും നമുക്ക് നേരിട്ട് കിട്ടുമെന്ന് നിങ്ങള്‍ക്ക് തോന്നുന്നുണ്ടോ?
സംശയമെന്താ.
കുറ്റം ചെയ്യുന്നതിന് മുന്‍പോ ശേഷമോ, കുറ്റം ചെയ്യുന്ന സമയത്തോ,
അയാള്‍ ചിന്തിച്ചതോ അനുഭവിച്ചതോ ആയ കാര്യങ്ങളിലേക്ക് വെളിച്ചം വീശുന്ന,
ഒരുവാക്ക് പോലും ഈ പേപ്പറുകള്‍ ഒന്നില്‍ പോലുമില്ല.
പ്രവര്‍ത്തന സിദ്ധാന്തങ്ങള്‍, യുക്തി എന്നിവയെക്കുറിച്ചും ഒന്നും തന്നെയില്ല.
- യുക്തി? - അയാളുടെ ആന്തരികമായ ന്യായവാദം.
അതെല്ലാം, ഒരു ദിവസം നമുക്ക് വ്യാഖ്യാനിക്കാന്‍ കഴിഞ്ഞേക്കുമെന്ന് പ്രതീക്ഷിക്കാം.
അപ്പോ, നമ്മള്‍ തീരുമാനിച്ചത് പോലെ, അടുത്തത് ബ്രുഡോസ്.
അതേ.
ഞാനാ മുറി ഉപയോഗിക്കുന്നതില്‍ വിരോധമുണ്ടോ?
- എന്തിന്? - എന്‍റെ ഓഫീസായിട്ട്.
ഓഹ്, പിന്നെന്താ. തീര്‍ച്ചയായും.
- സഹായം വല്ലതും? - വേണ്ട.
ഇതെനിക്കിഷ്ടപ്പെട്ട പണിയാ, അടുക്കിപ്പെറുക്കുന്നത്.
അവള്‍ പോകുന്നില്ല.
കാര്‍വര്‍ പറഞ്ഞത് ശരിയായിരുന്നു.
നീ ശരിക്കും ഷെര്‍ലക് ഹോംസ് തന്നെ.
ഇത് വലിയൊരു ബെഡ്റൂമും പുതിയതായി ഫര്‍ണിഷ് ചെയ്ത അടുക്കളയുമാണ്.
ഈ കെട്ടിടം വളരെ ശാന്തമാണ്.
കൂടുതലും ഉദ്യോഗസ്ഥരും, യാത്ര ചെയ്യുന്നവരുമാണ് ഇവിടെ.
ഫ്ലൈറ്റ് അറ്റന്‍ഡര്‍മാര്‍, കുറച്ച് പൈലറ്റുമാര്‍. പിന്നെ ചില ലെക്ചര്‍മാരുമുണ്ട്.
നിങ്ങള്‍ വിവാഹിതയാണോ?
അല്ല.
മാസവാടകക്ക് ആണോ ആലോചിക്കുന്നത്?
തുടക്കം അങ്ങനെ ആകട്ടെ.
- ഇത് മൊത്തം ഫര്‍ണിഷ്ഡ് ആണോ? - അതേ.
അതാണ് ഈ സമുച്ചയത്തിലെ ഏറ്റവും ആകര്‍ഷണീയമായ കാര്യവും.
താക്കോലെടുത്ത് പൂട്ടി നേരെയങ്ങ് സ്ഥലം വിടുക.
നിങ്ങള്‍ക്ക് താല്‍പര്യമുണ്ടെങ്കില്‍ തനിച്ച് താമസിക്കുന്നവര്‍ക്കായുള്ള ചില ആക്റ്റിവിറ്റികളൊക്കെയുണ്ട്.
പിന്നെ നല്ലൊരു ടെന്നീസ് കോര്‍ട്ടുമുണ്ട്.
എനിക്ക് വൈകി ജോലി ചെയ്യേണ്ടതായി വരും.
ചോദിക്കുന്നതില്‍ ഒന്നും തോന്നില്ലെങ്കില്‍, വെര്‍ജീനിയയുടെ ഈ ഭാഗം തെരഞ്ഞെടുക്കാന്‍ എന്താ കാരണം?
- ക്വാന്‍റിക്കോ. - ഓഹ്!
നിങ്ങള്‍ എഫ്ബിഐയിലാണോ?
അതേ...പ്രധാനമായും റിസര്‍ച്ച്.
ഓഹ്. അത് ഉജ്വലമായിരിക്കുന്നല്ലോ.
പരിഭാഷ: ഷിഹാബ് എ ഹസ്സന്‍ FB: shihab.jub / ടെലഗ്രാം: @shihabmsone
മലയാളം സബ്ടൈറ്റിലുകൾക്ക് സന്ദർശിക്കുക www.malayalamsubtitles.org